הבית הלבן (סדרת טלוויזיה)
שחקנים ודמויות

הסדרה העסיקה צוות שחקנים רחב כדי למלא את התפקידים הרבים המעורבים בעבודה היומיומית של השלטון הפדרלי. הנשיא, הגברת הראשונה, הצוות הבכיר של הנשיא ויועציו הם התפקידים המרכזיים והבסיסיים שבסדרה. מספר דמויות משניות מופיעות לסירוגין ומשלימות את העלילה שלרוב נסבה סביב השחקנים המרכזיים.
דמות ראשית
דמות משנה
דמות אורחת
| שם השחקן/נית | שם הדמות | אודות הדמות במהלך תקופת ממשל ברטלט, לפי עונה> 1 | אודות הדמות במהלך תקופת ממשל ברטלט, לפי עונה> 2 | אודות הדמות במהלך תקופת ממשל ברטלט, לפי עונה> 3 | אודות הדמות במהלך תקופת ממשל ברטלט, לפי עונה> 4 | אודות הדמות במהלך תקופת ממשל ברטלט, לפי עונה> 5 | אודות הדמות במהלך תקופת ממשל ברטלט, לפי עונה> 6 | אודות הדמות במהלך תקופת ממשל ברטלט, לפי עונה> 7 | אודות הדמות בממשל סנטוס |
| --- | --- | --- | --- | --- | --- | --- | --- | --- | --- |
| מרטין שין | ג'וזיה אדוארד "ג'ד" ברטלט | נשיא ארצות הברית | נשיא ארצות הברית | נשיא ארצות הברית | נשיא ארצות הברית | נשיא ארצות הברית | נשיא ארצות הברית | נשיא ארצות הברית |  |
| סטוקרד צ'אנינג | אביגיל "אבי" ברטלט | הגברת הראשונה | הגברת הראשונה | הגברת הראשונה | הגברת הראשונה | הגברת הראשונה | הגברת הראשונה | הגברת הראשונה |  |
| ג'ון ספנסר | ליאו מקגרי | ראש סגל הבית הלבן | ראש סגל הבית הלבן | ראש סגל הבית הלבן | ראש סגל הבית הלבן | ראש סגל הבית הלבן | יועץ בכיר לנשיא ארצות הברית | מועמד המפלגה הדמוקרטית לתפקיד סגן נשיא ארצות הברית | - |
| בראדלי ויטפורד | ג'וש ליימן | סגן ראש סגל הבית הלבן | סגן ראש סגל הבית הלבן | סגן ראש סגל הבית הלבן | סגן ראש סגל הבית הלבן | סגן ראש סגל הבית הלבן | מנהל קמפיין סנטוס לנשיאות ארצות הברית | מנהל קמפיין סנטוס לנשיאות ארצות הברית | ראש סגל הבית הלבן |
| דולה היל | צ'ארלי יאנג | עוזר אישי לנשיא ארצות הברית | עוזר אישי לנשיא ארצות הברית | עוזר אישי לנשיא ארצות הברית | עוזר אישי לנשיא ארצות הברית | עוזר אישי לנשיא ארצות הברית | סגן עוזר מיוחד לראש סגל הבית הלבן | סגן עוזר מיוחד לראש סגל הבית הלבן |  |
| ריצ'רד שיף | טובי זיגלר | מנהל התקשורת של הבית הלבן | מנהל התקשורת של הבית הלבן | מנהל התקשורת של הבית הלבן | מנהל התקשורת של הבית הלבן | מנהל התקשורת של הבית הלבן | מנהל התקשורת של הבית הלבן | מנהל התקשורת של הבית הלבן | מרצה באוניברסיטת קולומביה |
| אליסון ג'ני | סי ג'יי קרייג | דוברת הבית הלבן | דוברת הבית הלבן | דוברת הבית הלבן | דוברת הבית הלבן | דוברת הבית הלבן | ראש סגל הבית הלבן | ראש סגל הבית הלבן |  |
| ג'נל מולוני | דונה מוס | עוזרת לסגן ראש סגל הבית הלבן | עוזרת לסגן ראש סגל הבית הלבן | עוזרת לסגן ראש סגל הבית הלבן | עוזרת לסגן ראש סגל הבית הלבן | עוזרת לסגן ראש סגל הבית הלבן | דוברת הקמפיין של ראסל / דוברת הקמפיין של סנטוס | דוברת הקמפיין של ראסל / דוברת הקמפיין של סנטוס | ראש הסגל של הגברת הראשונה |
| רוב לאו | סאם סיבורן | סגן מנהל התקשורת של הבית הלבן | סגן מנהל התקשורת של הבית הלבן | סגן מנהל התקשורת של הבית הלבן | סגן מנהל התקשורת של הבית הלבן |  |  |  | סגן ראש סגל הבית הלבן |
| ג'ושוע מלינה | ויל ביילי |  |  |  | סגן מנהל התקשורת של הבית הלבן | סגן מנהל התקשורת של הבית הלבן | ראש הסגל של סגן הנשיא בוב ראסל / מנהל התקשורת של הבית הלבן | ראש הסגל של סגן הנשיא בוב ראסל / מנהל התקשורת של הבית הלבן | חבר קונגרס מאורגון |
| מארי מקורמק | קייט הרפר |  |  |  |  | סגנית היועץ לביטחון לאומי | סגנית היועץ לביטחון לאומי | סגנית היועץ לביטחון לאומי |  |
| מוירה קלי | מנדי המפטון | יועצת המדיה לבית הלבן |  |  |  |  |  |  |  |
| אלן אלדה | ארנולד ויניק |  |  |  |  |  | סנטור מקליפורניה / מועמד המפלגה הרפובליקנית לנשיא ארצות הברית | סנטור מקליפורניה / מועמד המפלגה הרפובליקנית לנשיא ארצות הברית | מזכיר המדינה |
| ג'ימי סמיטס | מאט סנטוס |  |  |  |  |  | חבר קונגרס מטקסס / מועמד המפלגה הדמוקרטית לנשיא ארצות הברית | חבר קונגרס מטקסס / מועמד המפלגה הדמוקרטית לנשיא ארצות הברית | נשיא ארצות הברית |
| קריסטין צ'נוות' | אנאבת' סקוט |  |  |  |  |  | סגנית דובר הבית הלבן | חברה בצוות קמפיין סנטוס לנשיאות ארצות הברית | דוברת הגברת הראשונה |
כל אחד מהשחקנים המרכזיים הרוויח בסביבות 75,000 דולר לפרק, בעוד ששכרו של שין טיפס לסכום של 300,000 דולר. רוב לאו נהנה גם הוא ממשכורת בת שש ספרות, בסביבות מאה אלף דולר, משום שדמותו יועדה במקור לתפוס תפקיד מרכזי יותר. ההבדלים במשכורות הצוות גרמו לשחקנים ג'אני, שיף, ספנסר וויטפורד לנהל פולמוסים ציבוריים בנוגע לחוזים שלהם. במהלך המשא-ומתן על החוזים בשנת 2001, חברת ההפקה האחים וורנר איימה לתבוע אותם בגין הפרת חוזה. למרות זאת, בזכות העובדה שהתאחדו וניהלו מאבק משותף, הם הצליחו לשכנע את האולפן להכפיל את משכורותיהם.
ג'ון ספנסר, ששיחק את ליאו מקגרי, נפטר מהתקף לב ב-16 בדצמבר 2005 - כשנה לאחר שדמותו בסדרה כמעט מתה מהתקף לב. בפרק הראשון של הסדרה ששודר לאחר מותו של ספנסר, "שותפים למירוץ", מרטין שין הופיע בהודעה מוקלטת ובה הביע את צערו על מותו של ספנסר בשם צוות הסדרה. בסדרה עצמה, דמותו של ספנסר מתה בפרק "יום הבחירות", ששודר במאי 2006.
בתחילה, שחקנים שונים היו אמורים להיות מלוהקים לדמויות מסוימות. בראדלי ויטפורד העיד בראיון עמו (המופיע באריזת הדי.וי.די של העונה הראשונה) שבמקור הוא לוהק לתפקיד של סאם, על אף שהוא רצה את התפקיד של ג'וש - דמות שאהרון סורקין כתב במיוחד בשבילו. באותו ראיון, ג'נל מולוני אמרה שבמקור היא נבחנה על התפקיד של סי.ג'יי, והדמות שאותה שיחקה לבסוף, דונה, לא הייתה אמורה להיות דמות מרכזית בסדרה. שחקנים אחרים שנלקחו בחשבון הם אלן אלדה וסידני פואטייה לתפקיד הנשיא, ג'אד הירש לתפקיד ליאו, יוג'ין לוי לטובי, וסי-סי-אייץ' פאונדר לסי.ג'יי.